*Основно училище „Васил Левски”, град Белене, обл. Плевен*

*…………………………………………………………………………………………………*

АЗ ОПОЗНАВАМ БЪЛГАРСКАТА ПРИРОДА ЧРЕЗ ИЗКУСТВО – ПРОЛЕТ, ЛЯТО, ЕСЕН, ЗИМА

*Програмен модул за интегриране на изкуствата в учебното съдържание по БЕЛ, Английски език,Математика, Човекът и природата,Човекът и обществото Изобразително изкуство, Музика и ДБТ в 4. клас, сезон есен.*

Програмният модул се състои от 25 уроци, всеки с продължителност от 40 мин., като 19 от тях са в часовете от задължителната подготовка и 6 в часовете за занимания по интереси, в това число: посещение в мелница, приготвяне на качамак, изготвяне на убежища за зимуващите птици, посещение в метеорологична станция и приготвяне на есенни листа от шоколад.

**Срок за изпълнение на дейностите**: първи учебен срок - от 30.10.2018 г. до 16.11.2018 г. и е с продължителност три учебни седмици.

Темите и вида на уроците са съобразени с Училищния учебен план за учебната 2018/2019 година и със седмичното разписание на класа.

**Цели:**

* Разширяване и обогатяване на знанията на учениците за сезонните промени през есента, свързвайки го с учебното съдържание по различни предмети;
* Създаване на умения за проучвателна работа – издирване, отсяване, систематизиране и представяне на знания по различен начин – учебен проект, презентация, постер, рисунка, изработване на предмети от декоративно-приложно изкуство, музикално изпълнение /песен, танц и свирене/, задаване на въпроси и т.н. според възможностите на учениците.
* Създаване на условия за самореализация на учениците, развиване на уменията им да представят информация по дадена тема с помощта на презентация, постер, рисунка, музикално изпълнение, танц и т.н.

**Очаквани резултати за учениците:**

* да могат да се изразяват с различни изразни средства /слово, рисунка, музика, танц, театър/ адекватно за възрастта и способностите си;
* да усъвършенстват комуникативните компетентности и формират навици всеки ученик да се представя пред публика;
* да разпознават и разбират емоционалното въздействие на различни видове изкуства;
* да изразяват свои впечатления за музикално произведение, картина, стихотворение със свои думи;
* да разбират единството и взаимовръзката на човека с природата;

**Форми на работа:** Учениците работят индивидуално и по групи (в екип).

**Дейности на учениците:** пишат съчинение - разсъждение, съчиняват рими, рецитират изучени стихотворения, работят за усвояване на знания върху граматичните категории, изучават песни, издирват произведения на изкуството, в които е отразена есента, изработват презентация, постер, пано, рисунка, декоративни елементи за интериор, представят в диалог литературно произведение, апликиране, учебен проект, лабораторна работа.

**Необходими умения на учениците:** умения за издирване, проучване, систематизиране и представяне на информация, умения за устно и писмено изложение, графични умения, изразяване на емоция чрез жестове, мимики и танц, умения за работа с мултимедийни продукти, обясняване на явления и намиране на пътища за практическото им приложение, анализиране на факти и явления от действителността, сравнение, съпоставяне и противопоставяне на факти, явления, правила и действия, в резултат на които възникват проблемни ситуации, формулиране на хипотези, изводи и опитната им проверка. Очаква се учениците да направят връзка с художествени текстове, песни и произведения на изкуството изучавани в предишни класове.

В програмната единица са включени планове на уроци, основни моменти от учебната работа, оценка на изпълнението, заложена по програма, както и необходими ресурси.

|  |  |  |  |
| --- | --- | --- | --- |
| **Цели** | **Основни моменти от учебната работа** | **Очаквани резултати** | **База за оценяване на придобити умения** |
| **БЪЛГАРСКИ ЕЗИК И ЛИТЕРАТУРА** | | | |
| Усъвършенстване на уменията на учениците да четат правилно, да пишат грамотно, да създават собствен текст по словесна и визуална опора.  Усъвършенстване на уменията на учениците за възприемане на художествен текст.  Усъвършенстване на уменията на учениците за осмисляне на художествен текст и интерпретацията му при изучаване на достъпни за възрастта произведения. | 1. Писане на съчинение-разсъждение по зададена тема. 2. Съчиняване на римушки. 3. Разглеждане на образци от худ.литература, свързани с темата. 4. Уместно използване на интонация при изговор на различни видове изречения по цел на изказване. 5. Различават различни видове изречения по цел на изказване. 6. Превръщане на един вид изречение в друг. | Учениците могат да създават писмен текст по дадена словесна опора;  Могат да съчиняват кратко стихче по дадени думи и рими;  Могат да откриват основни признаци на наблюдавани предмети явления и др.;  Учениците могат да откриват съществителни имена, прилагателни имена и глаголи;  Учениците си служат с основните езикови и речеви единици в съответствие с комуникативната цел. | Учениците умеят да:   * Създават текст – разсъждение по зададен въпрос. * Съчиняват стих по дадена опора. * Редактират свой текст. * Четат изразително литературни произведения. * Разпознават различни видове изречения по цел на изказване. * Умеят да използват уместно съществителни имена, прилагателни имена и глаголи. * Драматизация на художествено произведение   Допълнителна база за оценяване  - работен лист;  – тест върху изучавания раздел. |
| **ЧОВЕКЪТ И ПРИРОДАТА** | | | |
| Да се задоволи потребността на детето да учи и да се ориентира в заобикалящата го природна среда чрез:   * Развиване на интелектуалните му   способности да взема решения, основани на знания за природата и човека;   * Развитие на уменията за   комуникация и представяне на информация;   * Формиране на екологично отношение към природата чрез запознаване с промените в поведението на растенията и животните, свързани с есента:   – интерес, критичност, любознателност, търсене на доказателства и познавателни умения  – избор, разпознаване, сравняване, групиране, извеждане на заключения.  - умения за представяне на знания по различен начин – рисунка, постер, графично и т.н. | 1. Чрез практическо занятие   учениците усвояват умения за работа с термометър.   1. Представят данни чрез   текст, рисунки, схеми.   1. Организират и участват в   работа в група и представят резултати от групова работа   1. Наблюдават промени в   поведението на живите организми, обусловени от промените в природата през есента. | 1.Умения за разграничаване видове термометри и измервания с тях; мерни единици за температура, температурни амплитуди през есента, разчитане на графика, пренасяне на резултати от измерване върху графика, работа с чертожни инструменти;  2. Развиване на умения за наблюдение на промените в околната среда и извличане на изводи за промените в поведението на живите организми и подготовката им за оцеляване през зимата;  3.Спазват правила за безопасност при наблюдение. | Учениците умеят:   * Да представят данни чрез   текст, таблици, рисунки и макет.   * Да намират подходяща   информация в интернет.   * Да анализират и свързват   информация, получена от наблюдение в ПП Персина и Метериологична станция с информация, получена от други източници.   * До проявяват творчество,   извършват дейност в непозната ситуация, работят в екип.   * Споделят мнение в ролята   на изследовател.  Допълнителна база за оценяване – работни листове;  – рисунка |
| **ЧОВЕКЪТ И ОБЩЕСТВОТО** | | | |
| • Да се разширят знанията за природата на България като място за живот и съвременна трудова дейност на хората.  • Да се формира представа за по-малките териториални единици в България – природните области.  • Да се конкретизират знанията за равнините в България.  • Да се усъвършенстват уменията за работа с картата като източник на знания.  • Да се усъвършенстват уменията за съставяне на кратки описания на природни обекти. | Запознаване с:  • местоположението на Дунавската равнина – граници и големина;  • особеностите на природата – повърхнина, полезни изкопаеми, годишни времена, водно богатство, почви;  • труда на хората в равнината и по- големите градове;  • защитените природни територии и обекти;  • главните замърсители на околната среда. | Ученикът:  •Описва по карта местоположението и природните особености на Дунавската равнина.  •Описва трудовите дейности на хората и посочва връзката им с особеностите на природната среда.  •Показва на картата по-големите градове.  •Назовава защитени природни територии или обекти.  •Посочва по-главни замърсители на околната среда.  •Дава примери за зависимостта на човека от природата в миналото и сега.  •Посочва на картата важни условни знаци, умее да се ориентира по карта. | • Работни листове  • Оцветяване на Дунавската равнина на контурна карта  • Правилно използване на цветове и условни знаци  • Попълване на текстове с липсваща информация  • Изработване на постер  • Тест |
| **МАТЕМАТИКА** | | | |
| • Да се усвоят числата над 1000.  • Да се усвоят правилата и свойствата на аритметичните действия събиране и изваждане на числата над 1000, да се затвърдят знанията и уменията за умножение и деление на числата до 1000 с едноцифрено число.  • Да се формират умения за представяне на ситуации от реалния свят с математически модел.  • Да се развиват наблюдателност, концентрация на мисленето, устойчивост на вниманието, паметта  • Да се изграждат умения за работа в малки групи, за водене на диалог и обсъждане на мнения и предположения.  • Да се изграждат умения за самоконтрол и самооценка. | 1. Запознаване със семеен и училищен бюджет; основни пера; съставяне на бюджет.  2. Сравняване на приходи и разходи.  3. Събиране и изваждане на ест. числа над 1000, умножение и деление на ест. числа до 1000, намиране на неизвестно число.  4. Съставяне и решаване на текстови задачи по дадени стойности.  5. Работа с таблица и извличане на информация.  6. Обяснителна беседа от специалист на тема „Бюджет“ | Ученикът:  •Умее да събира и изважда естествени числа над 1000.  •Знае връзката между действията събиране и изваждане; между компонентите и резултатите на събирането или изваждането.  •Може да намира неизвестни елементи при действията събиране и изваждане.  •Използва уменията си за съставяне на модел на задачи, при които се използват отношенията „ с...повече“, „с...по-малко“ и т. н.  •Умения за решаване на приложни задачи, свързани с покупко-продажба, съобразени с възможностите му.  •Формира елементарна представа за бюджет и оновните му компоненти.  •Формиране на социални умения за правилно и целесъобразно разпределение на парични средства; за преценка, критичност и самоконтрол; за работа в екип. | • Работни листове  • Таблица за извличане на информация  • Таблица за попълване на липсваща информация |
| **МУЗИКА** | | | |
| Формиране на умения за пеене, слушане и музикална импровизация, музикално-ритмични движения, създаване на нагласи за общуване с музика.  Издирване на музикални произведения, в които е отразена темата за есента. | 1.Разучаване на песни свързани с темата.  2.Съчиняване на ритмичен съпровод към мелодия „Есен в гората”  3.Подбор на подходящи танцови стъпки и движения по фрагменти от „Есен“ – Вивалди и „Октомври.Есенна песен“ – Чайковски.  4.Слушане на музикално произведение в изпълнение на акордеон, определяне емоционалното въздействие и възпроизвеждане на образи чрез движение, рисунка или по друг начин, по избор на ученика. | 1.Учениците могат да възпроизвеждат мелодията и метро ритъма;  2.Могат да импровизират ритъм към подходящи музикални примери.  3. Могат да изразяват емоционално отношение с различни изразни средства. | Учениците умеят да:   * Изразяват личното си емоционално отношение, артистичност, предпочитания. * Импровизират танцови движения върху музика. * Ориентират се в жанровото разнообразие на музиката. |
| **ИЗОБРАЗИТЕЛНО ИЗКУСТВО** | | | |
| 1.Изграждане на умения за изразяване на собствени мисли, чувства и отношение на творбите на Златьо Бояджиев, Стоян Венев и Васил Бараков.  2.Стимулиране на учениците към свободно творческо взаимодействие с художествени произведения на Златьо Бояджиев , Стоян Ванев, Васил Бараков.  3.Изясняване на връзки между изразни средства, материали и техники.  4.Поклон пред подвига на Златьо Бояджиев. | 1.Емоционално възприемане на произведенията на изобразителното изкуство.  2.Изобразяване на пейзаж и натюрморт свързани с тема „Есен“  3.Учениците осъществяват изобразителна дейност чрез различни материали и средства на живописта.  4.Подреждане на изложба с ученическите творби и рисунка на есенен пейзаж върху стена. | 1.Изразяване на настроение и собствено отношение към красотата специфичните особености на природата през есента.  2.Творчество и екипна работа. | Учениците умеят да:  1.Подбират подходящи изразни средства.  2.Определят преден и заден план на пейзаж  3.Да се ориентират обемно и пространствено.  4.Завършеност на картините в определено време.  5.Естетическо отношение към изработените картини. |
| **АНГЛИЙСКИ ЕЗИК** | | | |
| Усъвършенстване на уменията на учениците да активизират, научават и използват в контекст лексика по дадена тема на английски език. Учениците ще могат да:  1. Четат, ориентират се и разбират текстове на английски език;  2. Натрупват и увеличат речниковия си запас от думи за природата и дейности през есента (глаголи, съществителни, синоптични явления, дрехи, дейности у дома и сред природата, есенни плодове и зеленчуци).  3. Разработване на умения за четене и разбиране на непознат текст от малко позната сфера. - Развиване на говорни умения / обсъждане на предпочитанията и отношението към есента.  4. Преговарят, разширяват и научават речников запас от думи (цветове, сезони, плодове, зеленчуци)  5. Използването на звуци (мелодия, песен), ритъм, тон и подходящ акцент за изразяване на мисли и емоции на езика-цел  6. Използвайки песен за разработване на умения за слушане и четене за обща информация и детайлна информация, произношение.  Да интегрира умения за четене и писане в дейността  Да се даде на учениците практиката да идентифицират и анализират смисъла и логиска последователност на дейности през един сезон.  5. Развиват и използват стратегии за езикови умения;  6. Медупредметни и междукултурни връзки. | **1.** Въвеждане на тема  Цикъла започва с ‚брейнсторминг‘ на лексика свързана с есента (месеци) и свързаните с нея цветове, плодове и зеленчуци.  **2.** Групиране на плодовете по цветове. Залепване на новата лексика от цветни листчета върху, на/под и около есенно дърво – превод на думите от английски на български език. **3.** Затвърждаване на новата лексика. Припомняне на думи от цветовете и плодове и зеленчуци със затворени очи. Картинен речник.  Четене на картинен текст за явления и дейности през есента. 4. ПЕСЕН – OUR AUTUMN SONG  4.1 Слушане на песента  4.2 Фокусиране на мислите върху понятията в песента  4.3 Обсъждане на есенни асоциации: температура, светлина, цветове, обратно на училище след лятото, дървета, листа, силен вятър, училище, домашна работа, кестени и т.н.  4.4 Слушане на песента придружена с думите и някои от действията.  4.5 Учене на песента по ред чрез действията без текста на песента 4.6 Изграждане на знанията на децата за песента постепенно думи, значения, произношение, действия и жестове.  4.7 „Драматизация“ на готовата песен –танц с движения по текста.  РАБОТА ПО ПЕСЕНТА  Практика за четене  След като класът ви е научил песента, им се дава текста с думите.  Възпроизвеждане на песента като всеки следва текста. След това се прави караоке версия чрез четене и пеене.  Тази дейност ще помогне и за преподаване на правописа на новите думи.  Използване на мимики и жестове.  Когато класът е научил песента и нейните действия, половината клас прави действията на песента без пеене,а останалата част от класа казва текста по действията. Това може да се направи и по двойки.  Използване на работни листове  За да преговаряне и практикуване на новите думи и теми на песента в различен контекст.  Градирани работни листове;  Работен лист 1 - Четирите сезона  Надписване и оцветяване. Показва се цикличния характер на четирите  сезоните и промените във външния вид на растенията и дървета.  Работен лист 2 - Есенна храна  Речник и правопис, научване на някои типични храни свързани обичайно с есента.  Работен лист 3 - Време за домашна работа - препратка към таблицата за умножение с девет в песента.  Използване на това упражнение, за да преподаване термините "умножено", "равно" и "разделено на".  Работен лист 4 - Навън е студено  Това съпоставително упражнение за по-студените есенни температури  практикува императивната форма.  Работен лист 5 - Есенен вятър и дъжд  Картината илюстрира някои аспекти на типичен есенен  ден посочени в песента.  Работен лист 6 - Попълнете празнините места - усъвършенстване на лексикалните знания и правопис. Подходящ за домашна работа.  5. ИЗРАБОТВАНЕ НА ФОТО-КОЛАЖ  Учениците си теглят листче с определена дейност извършвана през есента. Снимат се как я извършват. Изработване на електронен фото-колаж. | • придобиване на забавно взаимодействие на целевия език;  • усвояване на лексика и знания по приятен игрови и интерактивен начин;  • ситуативно усвояване на нови думи и структури;  • създаване на чувство в ученика, че езика може да се учи по забавен, увлекателен начин. | • Коментари по граматика и произношение и езикова компетентност преди, по време на и в края на дейностa. • В края на часа, учениците се насърчават да направят самооценка или оценка на партньорите си и резултата от дейността. След това учителят трябва да заключи, на какво учениците трябва да обърнат внимание.  • Обсъждане на чувства и емоции породени от песента.  • Оценката може да приема различни форми, като например попълване на текстове с пропуснати думи -рецепта, песен, кръстословици, намиране на думи. Под формата на игра децата могат да бъдата оценени индивидуално или групово.  Допълнителна база за оценяване  Тест върху изучавания раздел. |
| **ДОМАШЕН БИТ И ТЕХНИКА** | | | |
| 1.Развитие на умение за работа в екип, интерактивност, стремеж към успех и самоутвърждаване.  2.Стимулиране на учениците да събират и сортират информация, да предлагат и дискутират идеи, които доказват в практически дейности.  3.Чрез практическата дейност се разширява технологичната им култура.  4.Боравене с ел.домакински уреди. | 1.Подготвяне и печене на дюли.  2.Аранжиране на маса. | Всеки ученик:   1. Развива умения в екип. 2. Умения за аранжиране на маса. | Оригиналност и завършеност при аранжирането на масата. |
| **ЗАНИМАНИЯ ПО ИНТЕРЕСИ** | | | |
| * Да се дадат знания за трудовата дейност и поминъка на хората в изучаваната природна област в миналото и сега. * Да се запознаят с местни традиционни ястия в миналото. * Възпитаване в здравословен начин на живот и хранене, в уважение на традициите и обичаите. * Формиране на естетически вкус и правила за подреждане на маса. * Екологично възпитание * Да се дадат знания за замервания, отчитане на резултати и изготвяне на метеорологична прогноза | * Посещение в мелница. Беседа за пътя на хляба до нашата трапеза. * Приготвяне на качамак и есенни листа от шоколад. * Изработване на убежища за зимуващите птици от подръчни материали. * Наблюдаване на уреди и отчитане на резултати. | Ученикът:   * прави връзка между особеностите на природната среда и трудовата дейност на хората; * уважава традициите и обичаите; * формира чувство на загриженост и отговорност към опазване на околната среда. |  |

УЧЕБЕН ПЛАН

БЪЛГАРСКИ ЕЗИК И ЛИТЕРАТУРА - 2 учебни часа

1.Четене– „Майката и врабчето” – Леда Милева - 1 час;

2.ЗИП „Съчиняване на есенни рими” – 1 час – урокът ще се проведе с участието на поетесата Блага Енева.

МАТЕМАТИКА – 2 учебни часа

1.Семеен бюджет – 1 час

2.Училищен – 1 час

ЧОВЕКЪТ И ОБЩЕСТВОТО – 1 учебен час

1.Дунавската равнина – най – северната природна област

ЧОВЕКЪТ И ПРИРОДАТА – 2 учебни часа

1. Измерване на температура – 1 час

2. Приготовления на растенията и животните за оцеляване през зимата – 1 час

АНГЛИЙСКИ  ЕЗИК – 5 учебни часа

1.Есенни цветове, плодове и зеленчуци. – 1 час

2.Есенни дейности и явления. – 1 час

3.OUR AUTUMN SONG, песен и танц. – 3 часа

МУЗИКА – 2 учебни часа

1.Разучаване на песента „Капят листата“, изпълняване на музикални задачи – 1 час

2.Песни за есента – изпълняване; сравняване на различни жанрови музикални творби на тема „Есен“; свързване на мелодия с подходящи ритмични движения

Слушане на фрагменти от „Есен“ – Вивалди и „Октомври.Есенна песен“ – Чайковски. Изразяване на емоционалното въздействие и възпроизвеждане на образи чрез движение, рисунка или по друг начин по избор на ученика – 1 час

ЗАНИМАНИЯ ПО ИНТЕРЕСИ – 6 учебни часа

1.Пътят на хляба – посещение в мелница – 1 час

2.Местни традиционни ястия в миналото, приготвяне на качамак – 1 час

3.Есен с вкус на шоколад, есенни листа – декорация с шоколад – 1 час

4.За птиците – със загриженост, изработване на убежища за зимуващите птици – 1 час

5.Посещение в метеорологична станция, град Плевен – 2 часа

ИЗОБРАЗИТЕЛНО ИЗКУСТВО – 4 учебни часа.

1.Аранжиране на натюрморт с природни материали. – 1ч.

2.Подвигът на Златьо Бояджиев. – 2ч.

3.“Есен“ – Наблюдение на река Дунав -1ч

ДОМАШЕН БИТ И ТЕХНИКА – 2часа

1. Есен – с аромат на дюли – 2ч.

ОБЩИ РЕСУРСИ И БЕЛЕЖКИ:

Тази програмна единица е разработена, за да изгради и усъвършенства у учениците следните умения:

1. Да съчиняват собствен текст по зададена тема;
2. Да откриват различни части на речта в художествен текст;
3. Да съотнасят живи организми към средата им за живот;
4. Да изпълняват песни и танцуват под музикален съпровод;
5. Да осъзнаят и възприемат въздействащата сила на художественото слово;
6. Да оценяват постиженията си и да се гордеят с тях;
7. Да владеят и управляват емоциите си.
8. Да се научат да показват своите знания и умения по подходящ начин пред съученици и публика.

|  |
| --- |
| ОБРАТНА ВРЪЗКА: В края на програмната единица учениците изнасят представление пред родители, педагози, други ученици и гости на училището. На учениците се задава въпроса:  По какъв начин работата по този модул ви помогна да научите повече?  Кои дейности/ начини на работа в целия модул Ви помогнаха да разберете по – лесно представяната информация?  След реализиране на програмната единица се прави задълбочен анализ на резултатите в професионалната учебна общност, последвано от споделяне на придобития опит с цялата педагогическа колегия чрез презентация.  ИЗГОТВИЛИ: Професионална учебна общност в ОУ „Васил Левски” – Белене |
|  |